
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	15.09.2026.
	
	Nr. AMD-26-432-rs




	Par satiksmi Katoļu ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktiem un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Rīgas valstspilsētas pašvaldības Ārtelpas un mobilitātes departamenta un sabiedrības ar ierobežotu atbildību “ACBR” 11.09.2026. starpā noslēgto līgumu Nr. AMD-26-6035-lī “Seguma atjaunošana Katoļu ielas ietvēm” un sabiedrības ar ierobežotu atbildību “ACBR” 14.09.2026. iesniegumu Nr. 4-OUT-2026-0835 par rīkojuma izsniegšanu:

1. Noteikt, ka no 18.09.2026. līdz 13.11.2026. tiek slēgta transportlīdzekļu satiksme un ierobežota gājēju kustība Katoļu ielā, Rīgā posmā no Kalupes ielas līdz Latgales ielai (virzienā uz Latgales ielu), kā arī tiek ierobežota transportlīdzekļu satiksme un gājēju kustība Katoļu ielā, posmā no Kalupes ielas līdz dzelzceļa sliedēm saskaņā ar satiksmes organizācijas shēmu (pielikumā).

2. Par darbu veikšanu ir atbildīgs akciju sabiedrības “A.C.B” būvdarbu vadītājs Pēteris Jegorovs (tālrunis 28618124; e-pasts: peteris.jegorovs@acbr.lv).

3. Sabiedrība ar ierobežotu atbildību “ACBR” no 18.09.2026. līdz 13.11.2026. Katoļu ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5 darbu izpildi saskaņā ar līgumu.

4. Noteikt, ka transportlīdzekļu satiksmi un gājēju kustību Katoļu ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Katoļu ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors 
	K.Kauliņš




	Stoķis 67012708

